Discussió:Llista de monuments de Canet de Mar

message: S'ha canviat la foto de Can Carbonell per una que lliga amb la que hi ha a la fitxa de l'IPA. Aleshores, el dubte és per la foto que hi havia, que és :File:Canet-DiRoura-CarbonellFloris-6509.jpg. Entenc que és una Casa Carbonell diferent de Can Carbonell, situada en una altra adreça (C/ Ample 38), que no és a l'IPA (li hem de treure la plantilla a la foto), i que està ben utilitzada a l'article de l'arquitecte Pere Domènech i Roura. Vaig bé?
Notifico a l'autor de la foto antiga i de l'article de l'arquitecte  i a l'autor de la foto nova .--Pere prlpz (disc.) 19:25, 20 feb 2014 (CET)
replies: text: Efectivament la meva foto és del carrer Ample 38 i res té a veure amb aquest edifici. La coincidència de nom i no incloure l'adreça al nom van produir l'error. Ja ho he rectificat a Commons. Merci, --amador (disc.) 07:41, 21 feb 2014 (CET)
thread_title:  Can Carbonell / Casa Carbonell 

message: La casa Miquel Ibern no és al número 7 del carrer del Vall, sinó al 45! Ja ho he canviat. --Enric (discussió) 21:05, 21 juny 2014 (CEST)
thread_title:  Casa Miquel Ibern 

message: L'edifici de la Riera Gavarra núm. 36 no es correspon de cap manera amb el que descriu Patmapa. En aquest carrer, segons es veu al Google Street, encara queden un parell de cases amb jardinet al davant, però cap no s'assembla a la descrita. Per proximitat, podria correspondre a la número 30, modificada. --Enric (discussió) 21:41, 21 juny 2014 (CEST)
thread_title:  Riera Gavarra 36 

message: La casa de la riera Buscarons 36, anomenada Cal Ferrer de Tall, no correspon tampoc a la il·lustrada a la fitxa de Patmapa. En realitat correspon al número 35, a l'altra banda del carrer i bastant més avall. --Enric (discussió) 21:49, 21 juny 2014 (CEST)
thread_title:  Cal Ferrer de Tall 

message: La "casa al carrer Buscarons", cantonada c. Església, ja no existeix. Ha estat substituïda per un edifici nou i era al número 28 del carrer. Tampoc no existeix el Quarter Vell del carrer Balmes (hi ha un solar buit). --Enric (discussió) 22:50, 21 juny 2014 (CEST)
thread_title:  Casa al carrer Buscarons i Quarter Vell 

message: Aquesta casa no és al número 81 del carrer Vall, ja que el carrer s'acaba al 69, sinó que és al número 67, al costat mateix de l'església hospital. --Enric (discussió) 23:07, 21 juny 2014 (CEST)
thread_title:  Can Pauet 

message: El número 73 del c. Vall no existeix. Mirant-ho pel Google Street, l'edifici correspon al del número 61, tot i que ja no té res a veure amb el de la foto de Patmapa, ha estat enderrocat i ara hi ha una construcció nova. --Enric (discussió) 23:30, 21 juny 2014 (CEST)
thread_title:  Can Vendrell 

message: Hi ha un "Habitatge" que, segons les coordenades, correspon al c. Josep Baró, davant Villa Paquita, però pel Google Street no apareix res de semblant. Encara pitjor l'anomenada "Casa de carrer", de la qual ni s'indiquen coordenades ni res. --Enric (discussió) 00:03, 22 juny 2014 (CEST)
replies: text: Ja he identificat la "casa de carrer". Correspon a la casa núm. 33 de la riera dels Lledoners, que fa cantonada amb el carrer Sant Jaume. Ja hi he col·locat les coordenades. L'anomenat "habitatge" prop de Villa Paquita no el vaig veure per enlloc... --Enric (discussió) 14:47, 4 jul 2014 (CEST)
thread_title:  Edificis genèrics 

message: Les cases del carrer Josep Mora 10, 12 i 14 són realment les núm. 6, 8 i 10, tot i que ara només queda la 6 i la 10, perquè la número 8 és de nova construcció. --Enric (discussió) 00:33, 22 juny 2014 (CEST)
thread_title:  Josep Mora 10-14 

message: No és al número 11 de la riera dels Lledoners, sinó al 111! --Enric (discussió) 00:39, 22 juny 2014 (CEST)
thread_title:  Fàbrica Carbonell Reverter 

message: L'entrada de la mina del Santuari es troba al passeig de la Misericòrdia, més avall del camp de futbol i davant l'antic col·legi dels Pares Missioners, darrere mateix del santuari de la Misericòrdia. --Enric (discussió) 01:39, 22 juny 2014 (CEST)
thread_title:  Entrada de mina 

message: La "casa amb xafarderes" del carrer Romaní és la que hi ha al número 12 i hi han desaparegut les famoses xafarderes, per tant li hauríem de canviar el nom. --Enric (discussió) 19:10, 23 juny 2014 (CEST)
thread_title:  Casa amb xafarderes 

message: Aquest casalot no és al número 24 del carrer (que és l'últim i dóna a la carretera, i a més a més és un edifici de pisos nou de trinca), sinó al número 2-4! --Enric (discussió) 20:19, 29 juny 2014 (CEST)
thread_title:  Casa al carrer de la Santíssima Trinitat 

message: Tal com surten a la foto de Patmapa no existeixen. La número 7 és un edifici totalment nou i la número 9 té el portal adovellat (però més eixamplat) i conserva un aire antic, amb dues finestres al pis en comptes d'una. --Enric (discussió) 15:11, 4 jul 2014 (CEST)
thread_title:  Cases al carrer Sant Jaume 7-9